CELEX: 32015D2310
Language: sk
Date: 2015-12-10 00:00:00
Title: Rozhodnutie Rady (SZBP) 2015/2310 z 10. decembra 2015, ktorým sa mení rozhodnutie 2013/189/SZBP, ktorým sa zriaďuje Európska akadémia bezpečnosti a obrany

11.12.2015   
            
            
               SK
            
            
               Úradný vestník Európskej únie
            
            
               L 326/64
            
         ROZHODNUTIE RADY (SZBP) 2015/2310
   z 10. decembra 2015,
   ktorým sa mení rozhodnutie 2013/189/SZBP, ktorým sa zriaďuje Európska akadémia bezpečnosti a obrany
   RADA EURÓPSKEJ ÚNIE,
   so zreteľom na Zmluvu o Európskej únii, najmä na jej článok 42 ods. 4,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 22. apríla 2013 prijala rozhodnutie 2013/189/SZBP, ktorým sa zriaďuje Európska akadémia bezpečnosti a obrany (1).
            
         
               (2)
            
            
               Rada 22. júla 2014 prijala rozhodnutie 2014/491/SZBP, ktorým sa mení rozhodnutie 2013/189/SZBP (2).
            
         
               (3)
            
            
               V rozhodnutí 2013/189/SZBP zmenenom rozhodnutím 2014/491/SZBP sa stanovuje referenčná suma na prvých 12 mesiacov od 1. augusta 2013 do 31. júla 2014 a na nasledujúce obdobie od 1. augusta 2014 do 31. decembra 2015.
            
         
               (4)
            
            
               Riadiaci výbor ustanovený rozhodnutím 2013/189/SZBP sa 25. marca 2014 zhodol na tom, že doba trvania dohody o financovaní by sa mala zosúladiť s ročným účtovným obdobím, ktoré trvá od 1. januára do 31. decembra, aby od roku 2016 bol potrebný len jeden súbor účtov.
            
         
               (5)
            
            
               Na obdobie od 1. januára 2016 do 31. decembra 2016 by sa mala preto stanoviť nová referenčná suma.
            
         
               (6)
            
            
               Rozhodnutie 2013/189/SZBP by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   V článku 16 rozhodnutia 2013/189/SZBP sa odsek 2 nahrádza takto:
   
      „2.   Referenčná suma určená na pokrytie výdavkov EABO počas prvých 12 mesiacov po uzavretí dohody o financovaní uvedenej v odseku 3 je 535 000 EUR.
      Referenčná suma určená na pokrytie výdavkov EABO na obdobie od 1. augusta 2014 do 31. decembra 2015 je 756 000 EUR.
      Referenčná suma určená na pokrytie výdavkov EABO na obdobie od 1. januára 2016 do 31. decembra 2016 je 630 000 EUR.
      O referenčných sumách určených na pokrytie výdavkov EABO na ďalšie obdobia rozhoduje Rada.“
   
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 10. decembra 2015
      
         
            Za Radu
         
         
            predseda
         
         F. BAUSCH
      
   
   
      (1)  Rozhodnutie Rady 2013/189/SZBP z 22. apríla 2013, ktorým sa zriaďuje Európska akadémia bezpečnosti a obrany (EABO) a zrušuje sa jednotná akcia 2008/550/SZBP (Ú. v. EÚ L 112, 24.4.2013, s. 22).
   
      (2)  Rozhodnutie Rady 2014/491/SZBP z 22. júla 2014, ktorým sa mení rozhodnutie 2013/189/SZBP, ktorým sa zriaďuje Európska akadémia bezpečnosti a obrany (EABO) (Ú. v. EÚ L 218, 24.7.2014, s. 6).